 West African Examinations Council : Àjọ West African Examinations Council WAEC jẹ ìgbìmọ àjọ aṣèdánwò tí a dá sílẹ lábẹ òfin lápá iwọ-oòrùn Áfríkà láàárín àwọn orílẹ-èdè tí wọn ń lo ède Gẹẹsì gẹgẹ bí èdè ìkọni, pẹlú ìwé-ẹrí tó lè fagagbága pẹlú àwọn ìwé-ẹrí àwọn orílẹ-èdè ńláńlá lágbàáyé. Wọn dá ìgbìmọ aṣèdánwò yìí sílẹ lọdún 1952, láti àkókò náà, ipa tí ìgbìmọ àjọ yìí tí kó nínú ètò ẹkọ ní àwọn orílẹ-èdè Áfríkà afòyìnbó-sọrọ bíi, Ghana, Nàìjíríà, Sierra Leone, Liberia, àti the Gambia, kò kéré rárá, pàápàá jùlọ, àwọn ètò ìdánwò àti ìwé-ẹrí tí wọn ti fún àwọn akẹkọọ àti àwọn aṣẹdánwò. Bẹẹ náà ni wọn ṣètò ìkówójọ láti ṣe ìrànlọwọ fún àwọn akẹkọọ tí ó bá ku díẹ káàtó fún ní Áfríkà. Ọgá àgbà kan ní àjọ yìí, Ọmọwé Adéyẹgbẹ, ṣàlàyé nígbà kan pé àjọ náà tí ṣe ìgbéǹde àwọn akọṣẹmọṣẹ elétò ẹkọ, tí wọn ní ìtara láti ṣètò ìdánwò tó gbámúṣé, tí ó sì wúlò fún ìdàgbàsókè àwọn orílẹ-èdè tí wọn wà nínú ìgbìmọ àjọ yìí. Láàárín ọdún kan, ó máa ń tó mílíọnù mẹta àwọn ènìyàn tí wọn máa ń forúkọ sílẹ láti ṣe ìdánwò yìí. Bákan náà, àjọ yìí máa ń ṣe ìrànlọwọ fún àwọn àjọ ìdánwò mìíràn, yálà lórílẹ wa Nàìjíríà tàbí àwọn orílẹ-èdè mìíràn. 